New York Film Academy

New York Film Academy – School of Film and Acting (NYFA) er en filmskole og skuespillerskole som ble etablert i 1992 og er basert hovedsakelig i New York i USA.  Skolen tilbyr 1–2 års konservatorieprogrammer samt høyskolestudier (AA), bachelor- og masterprogrammer, men også kortere kurs og workshops. Undervisningstilbudet omfatter blant annet ulike fag innen filmproduksjon, animasjon og filmskuespillerfag. 

NYFA ble grunnlagt i 1992 av Jerry Sherlock, en tidligere film-, fjernsyns- og teaterprodusent. Skolen hadde opprinnelig lokaler i Tribeca Film Center, men flyttet i 1994 til Union Square. 

Skolens filosofi er å tilby praksisbasert undervisning («learning by doing»). Skolen henter jevnlig inn gjestelærere fra andre læresteder, deriblant fra Tisch School of the Arts, Columbia University, AFI Conservatory (som er en underavdeling av American Film Institute), University of Southern California, Stanford University, Harvard University, Yale University og University of California, Los Angeles.

 Referanser 

 Eksterne lenker 


Kategori:Skoler i USA
Kategori:Utdanningsinstitusjoner etablert i 1992
Kategori:1992 i USA
Kategori:Utdanning i New York